Stand up -koomikko Ali Jahangirin uusi koko illan show saapuu Seinäjoen kaupunginteatteriin!
Naura mun kanssa -esityksessä Jahangiri käsittelee päivän ilmiöitä hänelle tuttuun koomiseen ja heittäytyvään tapaan: henkilökohtaisten tarinoiden ja arkisten havaintojen kautta. Esityksen kantavia teemoja ovat yhteiskunnalliset anomaliat, poliittiset epäkohdat sekä erilaisuuden kokemus ja samankaltaisuuden kaipuu. Ali Jahangiri on ensimmäinen ja tähän asti ainoa Suomen Kulttuurirahaston palkitsema koomikko (2016). Hän sai palkinnon rajoja ylittävästä ja silmiä avaavasta huumoristaan, joka on harjaantunut vain entistä terävämpään ja henkilökohtaisempaan suuntaan. Esitys on K-18! Kesto 1 h
Ennakkoilmoittautuminen myynti@uppalankartano.fi
Uppalan viinikoulu on vapaamuotoinen ja hauska retki viinien maailmaan.
Pe 15.3. VIINIKOULU 3. Kuohuviinit Perehdytään eri menetelmin valmistettuihin kuohuviineihin ja samppanjaan. Lopuksi maistellaan illan viinit pienen makulautasen kera. Hinta 45 € / tasting, joka sisältää viinit sekä makulautasen.
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Jännittävä mielikuvitusmatka Tuhannen ja yhden yön tarinoiden maailmaan!
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Vanha teatteri (Nuorisokeskus) Puskantie 3, 60100 Seinäjoki
Kahvitarjoilujen vuoksi ilmoittautuminen 7.3.2019 mennessä.
Taiteen välittäjätoiminta ja luovan osaamisen mahdollisuudet
Seinäjoen pääkirjastolla tarkastellaan tiistaina 12.3.2019 klo 13.00 kulttuurihyvinvoinnin palvelutuotantoa ja siihen liittyvää välittäjätoimintaa.
Kuinka taide- ja kulttuuripalvelujen välittymistä kuluttajalle voidaan kehittää? Voisiko taiteeseen ja luovuuteen liittyvää asiantuntijuutta hyödyntää monipuolisemmin? Seinäjoen pääkirjastolla järjestettävän tilaisuuden teemana on taide- ja kulttuuripalvelujen välittäjätoiminta ja taiteilijoiden osaamisen ja asiantuntijuuden laajempi soveltaminen. Jaaksi-salissa pidettävä tilaisuus on suunnattu taide- ja kulttuurijärjestöille, kulttuurin palveluntuottajille, kuntien kulttuurivastaaville, taiteilijoille sekä kaikille aihepiiristä kiinnostuneille. Tilaisuuden järjestää Etelä-Pohjanmaan liiton toteuttama Kulttuurihyvinvoinnin palvelutuotanto Etelä-Pohjanmaalla -hanke. Osallistujille on kahvitarjoilu. Tervetuloa! Ohjelma klo 13.00 Taidejohtaja Anna Vilkuna, Kaakon taide klo 13.30 Taiteilija-kehittäjä Krista Petäjäjärviklo 13.30 Taiteilija-kehittäjä Krista Petäjäjärvi, Taiteen edistämiskeskus Taide yhteisöllisissä konteksteissa: Välittymisen prosessi kulttuuripalvelun mahdollistajana klo 14.00 Keskustelua ja päiväkahvit klo 14.30 Toiminnanjohtaja Juulia Soidinaho, Kulttuurikollektiivi Silta klo 14.45 Vapaa-aikasihteeri Anssi Kuusela klo 15.15 Projektipäällikkö Esa Vienamo klo 14.45 Vapaa-aikasihteeri Anssi Kuusela, Lappajärven kunta klo 15.15 Projektipäällikkö Esa Vienamo, Etelä-Pohjanmaan liitto Kulttuurihyvinvoinnin palvelutuotannon tulevaisuuden näkymiä Etelä-Pohjanmaalla
Lippuravaukset: 050 5543964 tai ylistarojazz@netikka.fi
Jazzoikoon! Signe-kvartetti avaa jazzkerhon 35-vuotisjuhlavuoden 20.3. klo 19 Ylistaron ravintola Tarossa.
Jazzoikoon! Signe-kvartetti avaa jazzkerhon 35-vuotisjuhlavuoden 20.3. klo 19 Ylistaron ravintola Tarossa. Sydämiä sulattaneen vokaaliyhtyeen musiikissa liikutaan jazzin, nykymusiikin ja kuunnelman rajapinnoilla. Yhtyeen omintakeinen soundi syntyy poikkeuksellisesta instrumentaatiosta: kokoonpanossa laulavat Riikka Keränen, Selma Savolainen, Josefiina Vannesluoma sekä kontrabassoa soittava Kaisa Mäensivu. Järj. Ylistaron Kauolankylän jazzkerho. Liput 15 €, varaukset 050 5543964 tai ylistarojazz@netikka.fi.
Ludvig XIV: Linnuntietä taivaaseen -äitienpäiväkonsertti
Uuden ja perinteisen mustalaismusiikin ja rakkauslaulun neljä vuodenaikaa
Ludvig XIV on tuore kokoonpano, jonka keskiössä on sen perustaja ja laulusolisti kulttuurineuvos Veijo Baltzar. Yhtye esiintyi vuoden 2017 aikana viidessä eri Euroopan kaupungissa: Riiassa, Tallinnassa, Zagrebissa, Seredissä ja Budapestissa. Yhtye aloitti koko Suomen kattavan konserttikiertueensa Alfa TV:n taltioimalla juhlakonsertilla Helsingin Savoy-teatterissa huhtikuussa 2018. Kiertue on tribuutti kulttuurineuvos Veijo Baltzarin 50- vuotiselle taiteilijauralle. ”Lähtiessäni Savoy-teatterista leijuin puoli metriä lattian yläpuolella. Olittepa tehneet mahtavan esityksen. Veijon repertuaari uskomaton, laulajat ja tanssijat niin lahjakkaita ja orkesteri - mistä te sellaisen olitte koonneet, aivan loistava.” -Entinen pääministeri Paavo Lipponen Linnuntietä taivaaseen tuo konserttilavoille uuden ja perinteisen mustalaismusiikin neljä vuodenaikaa. Saavuttamattoman, kielletyn rakkauden harmonia keskellä ajattomuutta tuudittaa yleisön värikylläisistä balladeista väkevän synkkään sielunmaisemaan, jyrkänteen laidalle kohti äkkiputousta: elinehtona kauneus ja intohimo. Sukupolvien kohtaaminen vie konserttiyleisön vanhan hyvän ajan tanssilavatunnelmiin. Ohjelmisto sisältää Suomen kansan suosikkeja: ikivihreitä balladeja ja iskelmäklassikoita. Vahvassa roolissa ovat nyt myös uutta mustalaismusiikkia edustavat Veijo Baltzarin runot sekä Kiureli Sammallahden, Toni Edelmannin, Mikko Karhulan ja Elina Österin niiden pohjalta tekemät sävellykset. Veijo Baltzarin mukana lavalla on solisteina nuoria nousevia tähtiä: Susanna Ahonen, Nina Castén, Aino Sederholm ja Elina Öster. Konsertin musiikista vastaa kansainvälinen Ludvig XIV –orkesteri: Alexander Dmitriev (piano, St. Petersburg/Pariisi), Antero Mentu (sähkökitara) ja Carl-Johan Häggman (perkussiot).
Pikku Papun Orkesteri esittää Pikku Papusta ja hänen ystävistään kertovia lauluja, jotka viihdyttävät niin lapsia kuin aikuisia!
Liisa Kallion luoma neuvokas kilpikonna Pikku Papu on seikkaillut useissa lastenkirjoissa ja lauluissa. Pikku Papusta ja hänen ystävistään kertovia lauluja laulaa tietenkin Pikku Papun Orkesteri. Pikku Papun Orkesteri valittiin marraskuussa 2018 Vuoden yhtyeeksi Lastenmusiikkigaalassa. Keikoilla Pikku Papun Orkesteri lyö päälle entistä leikkisämmän vaihteen. Perheen pienimmätkin pääsevät mukaan yksinkertaisiin koreografioihin ja leikkeihin, eikä laulun tarvitse kuulua vain lavalta. Myös riemunkiljahtelu ja tanssiminen on sallittua – jopa toivottavaa!
Peruslippu: 37€ Jousto perus: 42€ Opiskelija / lapsi: 20€ Jousto opiskelija: 25€ Ryhmälippu: 34€ (min 10 hlöä)
Monty Python`s Spamalot - Törnävän kesäteatteri
Ensi kertaa Suomessa: Törnävän kesäteatteri esittää Monty Pythonin Hullu maailma -elokuvaan perustuvan pähkähullun musikaalin
Törnävän kesäteatteri / Seinäjoen kaupunginteatteri
Ensimmäistä kertaa Suomessa: Monty Python`s SPAMALOT -musikaali. Klopoti-klop ja NI! Suunta kohti kesän hulluinta brittikomediaa ja broadway-musikaalia Seinäjoelle Törnävän kesäteatteriin. Törnävän katetussa kesäteatterissa nähdään legendaarisia hahmoja kuten mm. Kuningas Arthur ja Pyöreän Pöydän Ritarit, jotka kopsuttelevat kookospähkinä-ratsuillaan avarille Finlandin maille. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta 2019. Musikaalin ohjaa tv:stäkin tuttu stan-up koomikko ja teatteriohjaaja Mika Eirtovaara. Rooleissa: Aku Hirviniemi Olli Rahkonen Anna Victoria Eriksson Henrik Hammarberg Pihla Pohjolainen Lauri Ketonen Annina Rubinstein.
Törnävän kesäteatteri, Törnävänsaarentie 1